CELEX: 32015R0612
Language: ro
Date: 2015-04-20 00:00:00
Title: Regulamentul (UE) 2015/612 al Consiliului din 20 aprilie 2015 de modificare a Regulamentului (CE) nr. 314/2004 privind anumite măsuri restrictive împotriva Zimbabwe

21.4.2015   
            
            
               RO
            
            
               Jurnalul Oficial al Uniunii Europene
            
            
               L 102/1
            
         REGULAMENTUL (UE) 2015/612 AL CONSILIULUI
   din 20 aprilie 2015
   de modificare a Regulamentului (CE) nr. 314/2004 privind anumite măsuri restrictive împotriva Zimbabwe
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               Măsurile adoptate de Uniune privind punerea în aplicare a Deciziei 2011/101/PESC a Consiliului (1), inclusiv înghețarea fondurilor și a resurselor economice ale anumitor persoane fizice sau juridice, entități și organisme, sunt prevăzute în Regulamentul (CE) nr. 314/2004 al Consiliului (2).
            
         
               (2)
            
            
               Anexa IV la Regulamentul (CE) nr. 314/2004 enumeră persoanele și entitățile care beneficiază de o suspendare a înghețării fondurilor și a resurselor economice în temeiul regulamentului respectiv.
            
         
               (3)
            
            
               La 19 februarie 2015, Consiliul a adoptat Decizia 2015/277/PESC (3) prin care a eliminat numele a cinci persoane decedate din anexele I și II la Decizia 2011/101/PESC.
            
         
               (4)
            
            
               Măsura respectivă intră în domeniul de aplicare al Tratatului privind funcționarea Uniunii Europene și, în consecință, este necesară reglementarea la nivelul Uniunii astfel încât aceasta să producă efecte, în special pentru a se asigura aplicarea sa uniformă de către operatorii economici din toate statele membre.
            
         
               (5)
            
            
               La 19 februarie 2015, Regulamentul de punere în aplicare (UE) nr. 2015/275 al Comisiei (4) a eliminat numele a cinci persoane decedate din anexa III la Regulamentul (CE) nr. 314/2004.
            
         
               (6)
            
            
               Anexa IV la Regulamentul (CE) nr. 314/2004 ar trebui modificată în consecință,
            
         ADOPTĂ PREZENTUL REGULAMENT:
   Articolul 1
   Anexa IV la Regulamentul (CE) nr. 314/2004 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 20 aprilie 2015.
      
         
            Pentru Consiliu
         
         
            Președintele
         
         F. MOGHERINI
      
   
   
      (1)  Decizia 2011/101/PESC a Consiliului din 15 februarie 2011 privind măsuri restrictive împotriva Zimbabwe (JO L 42, 16.2.2011, p. 6).
   
      (2)  Regulamentul (CE) nr. 314/2004 al Consiliului din 19 februarie 2004 privind anumite măsuri restrictive împotriva Zimbabwe (JO L 55, 24.2.2004, p. 1).
   
      (3)  Decizia 2015/277 PESC a Consiliului din 19 februarie 2015 de modificare a Deciziei 2011/101/PESC privind adoptarea de măsuri restrictive împotriva Zimbabwe (JO L 47, 20.2.2015, p. 20).
   
      (4)  Regulamentul de punere în aplicare (UE) 2015/275 al Comisiei din 19 februarie 2015 de modificare a Regulamentului (CE) nr. 314/2004 al Consiliului privind anumite măsuri restrictive împotriva Zimbabwe (JO L 47, 20.2.2015, p. 15).
   
      ANEXĂ
      În anexa IV la Regulamentul (CE) nr. 314/2004, numele următoarelor persoane fizice se elimină din rubrica „I. Persoane”:
      I.   Persoane
      
                   
               
               
                  Nume (și eventualele pseudonime)
               
            
                   
               
               
                  Chindori-Chininga, Edward Takaruza
               
            
                   
               
               
                  Karakadzai, Mike Tichafa
               
            
                   
               
               
                  Sakupwanya, Stanley Urayayi
               
            
                   
               
               
                  Sekeremayi, Lovemore
               
            
                   
               
               
                  Shamuyarira, Nathan Marwirakuwa